cyanic-selkie/wikianc huggingface dataset:
আইডিয়াল স্কুল অ্যান্ড কলেজ
আইডিয়াল স্কুল অ্যান্ড কলেজ ঢাকা শহরে অবস্থিত মাধ্যমিক ও উচ্চমাধ্যমিক শিক্ষাপ্রতিষ্ঠান। এটি আইডিয়াল হাই স্কুল (স্কুলটির পূর্ব নাম) বা মতিঝিল আইডিয়াল স্কুল নামেও পরিচিত। ১৯৬৫ সালে এই প্রতিষ্ঠানটি মতিঝিলে তার যাত্রা শুরু করে। মূলত তখন এটি তৎকালীন সিজিএস কলোনি (যা বর্তমানে এজিবি কলোনি নামে পরিচিত) এর নিবাসীদের সন্তানদের পড়াশোনার জন্য তৈরি হয়। বর্তমানে এর তিনটি মাধ্যমিক শাখা ও একটি উচ্চমাধ্যমিক শাখা (বালিকা) রয়েছে।
মূল শাখা প্রতিষ্ঠা
বর্তমানে আইডিয়াল স্কুল অ্যান্ড কলেজ যেখানে অবস্থিত অতীতে সেখানে গণপূর্ত অধিদপ্তরের এজিবি কলোনীর (তৎকালীন সিজিএস কলোনি) কর্মচারীদের ক্যান্টিন ছিল। ১৯৬৫ সালের ১৫ মার্চ ঢাকার মতিঝিলে একটি টিনশেড বেড়ার ঘরে আইডিয়াল স্কুল অ্যান্ড কলেজ একটি প্রাথমিক বিদ্যালয় হিসেবে যাত্রা শুরু করে। এরপর ১৯৬৮ সালে জুনিয়র স্কুল এবং ১৯৭২ সালে এটি পূর্ণাঙ্গ হাই স্কুলে উন্নীত হয়৷ ১৯৭৩ সালে স্কুলটির ছাত্র-ছাত্রীরা প্রথমবারের মত এসএসসি পরীক্ষায় অংশ গ্রহণ করে৷ মতিঝিল ক্যাম্পাসের ১ একর ১৮ শতাংশ জমি ১৯৮০ সালে তত্‍কালীন রাষ্ট্রপতি জিয়াউর রহমান প্রতিষ্ঠানের নামে বরাদ্দ করেন৷
কলেজ প্রতিষ্ঠা
১৯৯০-৯১ শিক্ষা বছরে সরকারের নির্দেশে মতিঝিল ক্যাম্পাসে স্কুল ভবনের পূর্বদিকে ছাত্রীদের জন্য কলেজ শাখা প্রতিষ্ঠা করা হয়৷ ১৯৯০ সালে কলেজ ভবন ও ২০০৪ সালে একাডেমিক ভবনের ভিত্তি প্রস্তর স্থাপন করা হয়।
ইংরেজি ভার্সন প্রতিষ্ঠা
২০০৩ সালে প্রতিষ্ঠানটি এর মতিঝিল ক্যাম্পাসে ৬ষ্ঠ ও ৭ম শ্রেণিতে ছাত্র-ছাত্রী ভর্তির মাধ্যমে ইংলিশ ভার্সনের কার্যক্রম শুরু করে৷ এরপর ২০০৫ সালে ইংরেজি ভার্সনে ১ম শ্রেণিতে ছাত্র-ছাত্রী ভর্তি করা হয় এবং পরবর্তীতে পর্যায়ক্রমে ১০ম শ্রেণি পর্যন্ত উন্নীত করা হয়৷ ২০০৬ সালে গণপূর্ত মন্ত্রণালয়ে আবেদনের মাধ্যমে প্রতিষ্ঠানটি তার নিজস্ব অর্থায়নে ১২ শতাংশ জমি ক্রয় করে৷ এ জমির ওপর ২০০৯ সালে প্রতিষ্ঠানের নিজস্ব অর্থায়নে প্রায় ১০ কোটি টাকা ব্যয়ে ১২ তলা ভিত বিশিষ্ট ইংলিশ ভার্সনের জন্য নতুন ভবন নির্মাণ কাজ শুরু করা হয়৷
বনশ্রী শাখা প্রতিষ্ঠা
১৯৯৬ সালে খিলগাঁও (বর্তমানে রামপুরা) থানার বনশ্রী আবাসিক প্রকল্প এলাকায় প্রতিষ্ঠানের নিজস্ব অর্থায়নে ৬ বিঘা জমি ক্রয় করে সেমিপাকা ভবনে ১ম শ্রেণি থেকে ৮ম শ্রেণি পর্যন্ত মোট ৭০২ জন ছাত্র-ছাত্রী নিয়ে বনশ্রী শাখা আত্মপ্রকাশ করে৷ অতঃপর পর্যায়ক্রমে এ শাখা ১০ম শ্রেণি পর্যন্ত উন্নীত হয়৷ ২০০৫ সালের ২৭ আগস্ট স্কুল ভবনের ভিত্তিপ্রস্তর স্থাপন করা হয় এবং প্রস্তাবিত এ ভবনটি সর্বোচ্চ ৬ তলা করার সিদ্ধান্ত নেওয়া হয়৷ প্রতিষ্ঠানের নিজস্ব অর্থায়নে স্থপতি সংসদ লি: কনস্ট্রাকশন ফার্মের তত্ত্বাবধানে ৪ তলা পর্যন্ত নির্মাণ করা হয়। ২০০৬ সালের ৫ অক্টোবর তারিখে নবনির্মিত এ ভবনটির উদ্বোধন করা হয়৷ ২০০৭ সালের জানুয়ারি থেকে শাখাটির কার্যক্রম এ নতুন ভবনে পরিচালিত হয়ে আসছে৷
বনশ্রী শাখায় ইংরেজি ভার্সন প্রতিষ্ঠা
২০১২ সালে বনশ্রী ক্যাম্পাসে প্রথম থেকে তৃতীয় শ্রেণি পর্যন্ত তিনশত ছাত্র-ছাত্রী নিয়ে খোলা হয়েছে ইংলিশ ভার্সন। সরকারি এবং প্রতিষ্ঠানের যৌথ অর্থায়নে শিক্ষা প্রকৌশল অধিদপ্তরের তত্ত্বাবধানে ২০১৪ সালে ১০তলা ভিত বিশিষ্ট নতুন ভবনের নির্মাণ কাজ শুরু হয়। বর্তমানে এ ভবনেই ইংরেজি ভার্সনের ক্লাস হয়।
মুগদা শাখা প্রতিষ্ঠা
২০০৯ সালে প্রতিষ্ঠানটি এর নিজস্ব অর্থায়নে পূর্ত মন্ত্রণালয়ের মাধ্যমে মুগদা শাখার নামে ১ একর জমি বরাদ্দ নেয়। ২০১১ সালের ২ মার্চ থেকে সেখানে সেমি পাকা ভবনে পাঠদান কার্যক্রম শুরু হয়। ২০১১ সালের ৮ জুন তারিখে মাননীয় প্রধানমন্ত্রী শেখ হাসিনা প্রতিষ্ঠানটির নতুন একাডেমিক ভবনের ভিত্তিপ্রস্তর স্থাপন এবং মুগদা শাখা উদ্বোধন করেন।
অবকাঠামো
মতিঝিল শাখার স্কুল ভবনটি ৫ তলা বিশিষ্ট। এর নিচ তলায় রয়েছে সহকারী প্রধান শিক্ষকের কক্ষ, পৃথক শিক্ষক ও শিক্ষিকা মিলনায়তন, স্টেশনারি, পরীক্ষা নিয়ন্ত্রণ কক্ষ ও অফিস। এর দক্ষিণ-পশ্চিম দিকের বর্ধিতাংশের নিচ তলায় রয়েছে অধ্যক্ষের কার্যালয় ও ক্যান্টিন; দোতলায় নামাজের ঘর ও পাঠাগার এবং তিনতলায় আছে কম্পিউটার ল্যাব। আর স্কুল অডিটোরিয়ামটি স্কুল ভবনের দোতলায় অবস্থিত।
বিজ্ঞান ভবনে রয়েছে পদার্থ বিজ্ঞান, জীব বিজ্ঞান ও রসায়ন ল্যাব। এছাড়াও নিচতলায় রয়েছে প্রাথমিক চিকিৎসা কেন্দ্র। ভবনগুলোর মাঝে রয়েছে মাঠ যা বাংলা মাধ্যমের শিক্ষার্থীদের পাশাপাশি ইংরেজি মাধ্যম ও কলেজের শিক্ষার্থীরাও ব্যবহার করে।
এ শাখায় একটি ৪ তলা ভবন রয়েছে। এ ভবনের প্রতি তলার ক্ষেত্রফল ১৪,৫০০ বর্গফুট। এর পেছনে আছে স্কুল মাঠ এবং একটি টিনশেড ভবন। এখানে স্কুল ক্যান্টিন অবস্থিত। ২০১৭ সালে বনশ্রী শাখায় শহিদ মিনার নির্মিত হয়। বর্তমানে এ শাখার শিক্ষার্থীর সংখ্যা প্রায় ৬০০০ জন।
বনশ্রী শাখা (ইংরেজি ভার্সন)
ইংরেজি মাধ্যমের জন্য বনশ্রী ক্যাম্পাসে একটি ৫ তলা ভবন রয়েছে। বর্তমানে এ শাখায় প্রায় ১৮৫০ জন শিক্ষার্থী অধ্যয়ন করছে।
মুগদা শাখা
শুরুতে টিনশেড ভবনে ক্লাস হলেও বর্তমানে মুগদা শাখায় একটি ৫ তলা ভবন (৮ তলা ভিত বিশিষ্ট) রয়েছে। এ শাখায় শিক্ষার্থীর সংখ্যা প্রায় ৩৬০০ জন।
প্রশাসন
আইডিয়ার স্কুল অ্যান্ড কলেজের গভর্নিং বডির বর্তমান সদস্যবৃন্দ বিদ্যালয়টির দেখাশোনা করেন। এছাড়া স্কুল ও কলেজ শাখা মিলিয়ে প্রতিষ্ঠানটিতে মোট ৫৯২ জন শিক্ষক, ২০ জন তৃতীয় শ্রেণি এবং ১৫৩ জন চতুর্থ শ্রেণির কর্মচারী আছে। এছাড়াও জরুরী চিকিৎসা সেবা দিতে প্রতিষ্ঠানটিতে একজন ডাক্তার ও তিনজন নার্স নিয়োগ দেওয়া হয়েছে।
প্রাক্তন অধ্যক্ষবৃন্দ
আইডিয়াল স্কুল অ্যান্ড কলেজের ওয়েবসাইটে প্রদত্ত তথ্য অনুসারে প্রতিষ্ঠানটিতে এ পর্যন্ত অধ্যক্ষ হিসেবে দায়িত্ব পালন করছেন:
বার্ষিক অনুষ্ঠানাদি
প্রতিষ্ঠানটিতে শিক্ষা কার্যক্রম ছাড়াও বার্ষিক বিভিন্ন কার্যক্রম অনুষ্ঠিত হয় যার মধ্যে উল্লেখযোগ্য হলো: বই উৎসব, বার্ষিক ক্রীড়া প্রতিযোগিতা, সাংস্কৃতিক প্রতিযোগিতাসহ প্রভৃতি।
বি.এন.সি.সি
১৯৮২ সালে এ প্রতিষ্ঠানে বিএনসিসি দল গঠিত হয়। এটি বি.এন.সি.সি ৪ রমনা ব্যাটেলিয়ানের আলফা কোম্পানির ২নং প্লাটুন। বাংলাদেশের বেসরকারি স্কুলগুলোর মধ্যে এখানেই প্রথম বি.এন.সি.সি প্লাটুন খোলা হয়েছে। ২০১৭ সালে অত্র প্রতিষ্ঠানে বিএনসিসির একটি ব্যান্ড দল অনুমোদন পায়। প্রতি বছর বিএনসিসির ক্যাডেটবৃন্দকে দক্ষতা অর্জনের প্রশিক্ষণের জন্য জাতীয় প্রশিক্ষণ কেন্দ্রে প্রেরণ করা হয়।
স্কাউট
বাংলাদেশ স্কাউট, ঢাকা মেট্রোপলিটন এর ২৭নং দল হচ্ছে আইডিয়াল স্কুল অ্যান্ড কলেজ স্কাউট গ্রুপ। এখানে ৩টি কাব দল, ৩টি স্কাউট দশ, ২টি গার্ল ইন কাব দল, ২টি গার্ল ইন স্কাউট দল এবং ১টি গার্ল ইন রোভার স্কাউট দল আছে। অত্র প্রতিষ্ঠানে ৪০ জন বেসিক কোর্স সম্পন্ন এডাল্ট লিডার আছে, তন্মধ্যে ১৫ জন দলের সাথে যুক্ত। প্রতি বছরই এ প্রতিষ্ঠানের উল্লেখযোগ্য সংখ্যক স্কাউট প্রেসিডেন্ট অ্যাওয়ার্ড ও শাপলা অ্যাওয়ার্ড অর্জন করে থাকে।
স্কাউটের কার্যক্রমের অংশ হিসাবে দক্ষতা যাচাইয়ে প্রতিবছর জন্য নিয়মিতভাবে প্রতিষ্ঠানে গ্রীষ্ম এবং শীতকালীন তাঁবু বাস অনুষ্ঠিত হয়। তাছাড়া বিভিন্ন সময়ে ১ দিনের ক্যাম্প অনুষ্ঠিত হয়। প্রতিষ্ঠানের বিভিন্ন অনুষ্ঠানে স্কাউট সদস্যরা স্বেচ্ছাসেবক হিসেবে দায়িত্ব পালন করে। এ প্রতিষ্ঠানের স্কাউটবৃন্দ ইন্দোনেশিয়া, পাকিস্তান, ভারত, জাপান, সিঙ্গাপুর, হল্যান্ড, দক্ষিণ কোরিয়া, ভুটান, ইউকে, শ্রীলঙ্কা, ইত্যাদি দেশে অনুষ্ঠিত বিশ্ব জাম্বুরিতে অংশ গ্রহণ করেছে।
খেলাধুলা
আইডিয়াল স্কুল অ্যান্ড কলেজের নিজস্ব ফুটবল, ক্রিকেট, হ্যান্ডবল , কাবাডি ইত্যাদি দল রয়েছে। এ প্রতিষ্ঠানের শিক্ষার্থীরা মিনি হ্যান্ডবল , স্কুল কাবাডি , ভুইয়া ভাই স্মৃতি ফুটবল টুর্নামেন্ট, ইন্টার স্কুল সিক্স-এ-সাইড , ঢাকা মহানগর স্কুল মাদ্রাসা ফুটবল টুর্নামেন্ট সহ বিভিন্ন প্রতিযোগিতায় অংশগ্রহণ করে কৃতিত্বপূর্ণ ফলাফল করেছে। এছাড়াও প্রতিষ্ঠানটির শিক্ষার্থীরা দাবা সহ বিভিন্ন ইনডোর খেলায়ও অংশগ্রহণ করে।
প্রকাশনা
প্রতিষ্ঠানটি প্রতি বছর প্রত্যাশা নামক ম্যাগাজিন প্রকাশ করে। এতে প্রতিষ্ঠানটির শিক্ষক-শিক্ষার্থীদের লেখা স্থান পায়। এর পাশাপাশি প্রতিষ্ঠানের ইতিহাস, বোর্ড পরীক্ষাগুলোর ফলাফল, শিক্ষক ও কর্মচারীদের তালিকা এবং বার্ষিক অনুষ্ঠানাদির সচিত্র প্রতিবেদনও অন্তর্ভুক্ত থাকে।
কম্পিউটার
গণনাযন্ত্র, সংগনক বা কম্পিউটার (ইংরেজি: Computer) হল এমন একটি যন্ত্র যা সুনির্দিষ্ট নির্দেশ অনুসরণ করে গাণিতিক গণনা সংক্রান্ত কাজ খুব দ্রুত করতে পারে।
কম্পিউটার (Computer) শব্দটি গ্রিক "কম্পিউট" (compute)শব্দ থেকে এসেছে। Compute শব্দের অর্থ হিসাব বা গণনা করা। আর কম্পিউটার (Computer) শব্দের অর্থ গণনাকারী যন্ত্র। কিন্তু এখন আর কম্পিউটারকে শুধু গণনাকারী যন্ত্র বলা যায় না। কম্পিউটার এমন এক যন্ত্র যা তথ্য গ্রহণ করে এবং বিভিন্ন প্রক্রিয়ার মাধ্যমে তা বিশ্লেষণ ও উপস্থাপন করে। সভ্যতার বিকাশ এবং বর্তমানে তার দ্রুত অগ্রগতির মূলে রয়েছে গণিত ও কম্পিউটারের প্রবল প্রভাব। পশ্চিমবঙ্গে প্রথম কম্পিউটার আসে ১৯৬৪ সালে। পাকিস্তান পরমাণু শক্তি কমিশনের পরমাণু শক্তি কেন্দ্র, ঢাকা-তে ১৯৬৪ সালে স্থাপিত হয় বাংলাদেশের (তৎকালীন পূর্ব পাকিস্তান) প্রথম কম্পিউটার। এটি ছিল আইবিএম (International Business Machines - IBM) কোম্পানির 1620 সিরিজের একটি মেইনফ্রেম কম্পিউটার (Mainframe Computer)। যন্ত্রটির প্রধান ব্যবহার ছিল জটিল গবেষণা কাজে গাণিতিক হিসাব সম্পন্নকরণ। এটি ছিল দক্ষিণ এশিয়ার প্রথম কম্পিউটার।
ইতিহাস
প্রাগৈতিহাসিক যুগে গণনার যন্ত্র উদ্ভাবিত বিভিন্ন প্রচেষ্টাকে কম্পিউটার ইতিহাস হিসেবে ধরা হয়। প্রাচীন কালে মানুষ একসময় সংখ্যা বুঝানোর জন্য ঝিনুক, নুড়ি, দড়ির গিট ইত্যাদি ব্যবহার করত। পরবর্তীতে গণনার কাজে বিভিন্ন কৌশল ও যন্ত্র ব্যবহার করে থাকলেও অ্যাবাকাস (Abacus) নামক একটি প্রাচীন গণনা যন্ত্রকেই কম্পিউটারের ইতিহাসে প্রথম যন্ত্র হিসেবে ধরা হয়। এটি আবিষ্কৃত হয় খ্রিষ্টপূর্ব ২৪০০ সালে ব্যাবিলনে। অ্যাবাকাস ফ্রেমে সাজানো গুটির স্থান পরিবর্তন করে গণনা করার যন্ত্র। খ্রিস্টপূর্ব ৪৫০/৫০০ অব্দে মিশরে বা চীনে গণনা যন্ত্র হিসেবে অ্যাবাকাস তৈরি হয়।
১৬১৭ সালে স্কটল্যান্ডের গণিতবিদ জন নেপিয়ার গণনার কাজে ছাপা বা দাগ কাটাকাটি অথবা দন্ড ব্যবহার করেন। এসব দন্ড জন নেপিয়ার (John Napier) এর অস্থি নামে পরিচিত। ১৬৪২ সালে ১৯ বছর বয়স্ক ফরাসি বিজ্ঞানী ব্লেইজ প্যাসকেল সর্বপ্রথম যান্ত্রিক ক্যালকুলেটর আবিষ্কার করেন। তিনি দাঁতযুক্ত চাকা বা গিয়ারের সাহায্যে যোগ বিয়োগ করার পদ্ধতি চালু করেন। ১৬৭১ সালের জার্মান গণিতবিদ গটফ্রাইড ভন লিবনিজ প্যাসকেলের যন্ত্রের ভিত্তিতে চাকা ও দন্ড ব্যবহার করে গুণ ও ভাগের ক্ষমতাসম্পন্ন আরো উন্নত যান্ত্রিক ক্যালকুলেটর তৈরি করেন। তিনি যন্ত্রটির নাম দেন রিকোনিং যন্ত্র (Rechoning Mechine)। পরে ১৮২০ সালে টমাস ডি কোমার রিকোনিং যন্ত্রের পরিমার্জন করে লিবনিজের যন্ত্রকে জনপ্রিয় করে তোলেন।
কম্পিউটার বিজ্ঞানের সত্যিকার সূচনা হয় অ্যালান টুরিং এর প্রথমে তাত্ত্বিক ও পরে ব্যবহারিক গবেষণার মাধ্যমে। বিশ শতকের মধ্যভাগ থেকে আধুনিক কম্পিউটারের বিকাশ ঘটতে শুরু করে। ১৯৭১ সালে মাইক্রোপ্রসেসর উদ্ভাবনের ফলে মাইক্রোকম্পিউটারের দ্রুত বিকাশ ঘটতে থাকে। বাজারে প্রচলিত হয় বিভিন্ন প্রকৃতি ও আকারের কম মূল্যের অনেক রকম পার্সোনাল কম্পিউটার (Personal Computer) বা পিসি (PC)। সে সঙ্গে উদ্ভাবিত হয়েছে অনেক রকম অপারেটিং সিস্টেম, প্রোগ্রামের ভাষা, অগণিত ব্যবহারিক প্যাকেজ প্রোগ্রাম। এরসাথে ব্যাপক বিস্তৃতি ঘটেছে কম্পিউটার নেটওয়ার্ক ও ইন্টারনেটের এবং সংশ্লিষ্ট সেবা ও পরিসেবার। কম্পিউটার শিক্ষা প্রদানের লক্ষ্যে প্রতিষ্ঠিত ও সম্প্রসারিত হয়েছে অসংখ্য প্রাতিষ্ঠানিক ও অপ্রাতিষ্ঠানিক কম্পিউটার শিক্ষা ও গবেষণা প্রতিষ্ঠান। সাম্প্রতিক কালে কম্পিউটার ও তথ্য প্রযুক্তি (Information Technology) বা আইটি (IT) ব্যবসা-বাণিজ্যের বিরাট অংশ দখল করেছে এবং কর্মসংস্থান হয়ে পড়েছে অনেকাংশেই কম্পিউটার নির্ভর। 181x181px|thumbnail|right|ল্যাপটপ কম্পিউটারের ছবিযুক্তরাষ্ট্রের ইন্টেল কর্পোরেশন ১৯৭১ সালে মাইক্রোপ্রসেসর উদ্ভাবন করার পর থেকে বাজারে আসতে শুরু করে মাইক্রোপ্রসেসর ভিত্তিক কম্পিউটার। তখন থেকে কম্পিউটারের আকৃতি ও কার্যক্ষমতায় এক বিরাট বিপ্লব সাধিত হয়। ১৯৮১ সালে বাজারে আসে আই.বি.এম কোম্পানির পার্সোনাল কম্পিউটার বা পিসি। এর পর একের পর এক উদ্ভাবিত হতে থাকে উচ্চ ক্ষমতাসম্পন্ন মাইক্রোপ্রসেসর এবং তৈরি হতে থাকে শক্তিশালী পিসি। আই.বি.এম কোম্পানি প্রথম থেকেই আই.বি.এম কমপ্যাটিবল কম্পিউটার (IBM compatible computer) তৈরির ক্ষেত্রে কোনো বাধা-নিষেধ না রাখায় এ ধরনের কম্পিউটারগুলির মূল্য ব্যাপকহারে হ্রাস পায় এবং এর ব্যবহারও ক্রমাগত বাড়তে থাকে। একই সময় আই.বি.এম কোম্পানির পাশাপাশি অ্যাপল কম্পিউটার ইনকর্পোরেট (Apple Computer Inc) তাদের উদ্ভাবিত অ্যাপল-ম্যাকিনটোশ (Apple-Macintosh) কম্পিউটার বাজারে ছাড়ে। কিন্তু অ্যাপল কোম্পানি তাদের কমপ্যাটিবল কম্পিউটার তৈরির ক্ষেত্রে কোনোরূপ উদারতা প্রদর্শন না করায় ম্যাকিনটোশ কম্পিউটারের মূল্য থেকে যায় অত্যধিক বেশি, যার ফলে অ্যাপল তেমন জনপ্রিয়তা লাভ করতে পারে নি। তবে বিশেষ ধরনের কিছু ব্যবহারিক সুবিধার কারণে মূলত মুদ্রণ শিল্পে অ্যাপল-ম্যাকিনটোশ কম্পিউটার ব্যাপকভাবে ব্যবহৃত হতো।
কম্পিউটার সিস্টেম
সিস্টেম হলো কতগুলো ইন্টিগ্রেটেড উপাদানের সম্মিলিত প্রয়াস যা কিছু সাধারণ উদ্দেশ্য সাধনের জন্য কাজ করে। কম্পিউটার সিস্টেমের উপাদানগুলো নিম্নরূপ :-
হার্ডওয়্যার
কম্পিউটারের বাহ্যিক আকৃতিসম্পন্ন সকল যন্ত্র, যন্ত্রাংশ ও ডিভাইস সমূহকে হার্ডওয়্যার বলে। কম্পিউটারের হার্ডওয়্যারকে প্রাথমিকভাবে তিনভাগে ভাগ করা যায়।
সিস্টেম ইউনিট
আউটপুট যন্ত্রপাতি
সফটওয়্যার
সমস্যা সমাধান বা কার্য সম্পাদনের উদ্দেশ্যে কম্পিউটারের ভাষায় ধারাবাহিকভাবে সাজানো নির্দেশমালাকে প্রোগ্রাম বলে। এই প্রোগ্রাম বা প্রোগ্রাম সমষ্টি যা কম্পিউটারের হার্ডওয়্যার ও ব্যবহারকারীর মধ্যে সম্পর্ক সৃষ্টির মাধ্যমে হার্ডওয়্যারকে কার্যক্ষম করে তাকেই সফটওয়্যার বলে। কম্পিউটারের সফট্ওয়্যারকে প্রধানত দুই ভাগে ভাগ করা যায়।
হার্ডওয়্যার
একটি কম্পিউটারের সকল ভৌত অংশ, যেগুলি কম্পিউটারের বিভিন্ন ধরনের কাজের সঙ্গে কোনো না কোনো ভাবে যুক্ত থাকে, সেগুলিকে হার্ডওয়্যার বলে | এই অংশগুলি ইনপুট নেবার কাজে, ডেটা প্রক্রিয়াকরনের কাজে, আউটপুট দেবার কাজে, ডেটা সংরক্ষণ এবং কার্য নিয়ন্ত্রণে কম্পিউটারকে সাহায্য করে থাকে |
হিউম্যানওয়্যার বা ব্যবহারকারী
ডেটা সংগ্রহ, প্রোগ্রাম বা ডেটা সংরক্ষণ ও পরীক্ষাকরণ, কম্পিউটার চালানো তথা প্রোগ্রাম লিখা, সিস্টেমগুলো ডিজাইন ও রেকর্ড লিপিবদ্ধকরণ এবং সংরক্ষণ, সফট্‌ওয়্যার ও হার্ডওয়্যারের মধ্যে সমন্বয় সাধন ইত্যাদি কাজগুলোর সাথে যুক্ত সকল মানুষকে একত্রে হিউম্যানওয়্যার (Humanware) বলা হয়।
ডেটা/ইনফরমেশন
ইনফরমেশন বা তথ্যের ক্ষুদ্রতম একককে ডেটা বলে। ডেটা হল সাজানো নয় এমন কিছু বিশৃঙ্খল ফ্যাক্ট (Raw Fact)ডেটা প্রধানত দুই রকম -
(ক) নিউমেরিক (Numeric) ডেটা বা সংখ্যাবাচক ডেটা। যেমনঃ ২৫,১০০,৪৫৬ ইত্যাদি। (খ) অ-নিউমেরিক (Non-Numeric) ডেটা। যেমনঃ মানুষ, দেশ ইত্যাদির নাম, জীবিকা, জাতি কিংবা ছবি, শব্দ ও তারিখ প্রভৃতি।
অপারেটিং সিস্টেম
অপারেটিং সিস্টেম হচ্ছে এমন একটি সফটওয়্যার যা কম্পিউটার প্রোগ্রামের এক্সিকিউশনকে নিয়ন্ত্রণ করে এবং যা সিডিউলিং, ডিবাগিং, ইনপুট/আউটপুট কন্ট্রোল, একাউন্টিং, কম্পাইলেশন, স্টোরেজ অ্যাসাইনমেন্ট, ডেটা ম্যানেজমেন্ট এবং আনুষঙ্গিক কাজ করে থাকে। বর্তমানে মাইক্রো কম্পিউটার বা পিসিতে বহুল ব্যবহৃত অপারেটিং সিস্টেমগুলো হলো -
প্রয়োগ
কম্পিউটারের রয়েছে প্রচুর ব্যবহার। ঘরের কাজ থেকে শুরু করে ব্যবসায়িক, বৈজ্ঞানিক ইত্যাদি নানা ক্ষেত্রে এর অপরিসীম ব্যবহার। সর্বোপরি যোগাযোগ ক্ষেত্রে এটি এনেছে অনন্য বিপ্লব। চিকিৎসা ও মানবকল্যাণেও এটি এক অনন্য সঙ্গী। এক কথায় কম্পিউটার এমন এক যন্ত্র যা প্রায় সকল কাজ করতে সক্ষম।
ভূগোলে কমপিউটারের ব্যবহার:
শিক্ষাক্ষেত্রে কম্পিউটারের ব্যবহার:
মাল্টিমিডিয়া প্রযুক্তির মাধ্যমে শ্রেণিতে পাঠদানের ক্ষেত্রে কম্পিউটারের ব্যবহার রয়েছে। এছাড়াও ফলাফল প্রকাশের ক্ষেত্রে মাইক্রোসফট এক্সেল ব্যবহৃত হয়।
কম্পিউটারের প্রকারভেদ
কম্পিউটারের গঠন ও প্রচলন নীতির ভিত্তিতে একে তিন ভাগে ভাগ করা যায়।
আকার, সামর্থ্য, দাম ও ব্যবহারের গুরুত্বের ভিত্তিতে ডিজিটাল কম্পিউটারকে আবার চার ভাগে ভাগ করা যায়। মাইক্রো কম্পিউটারগুলোকে ২ ভাগে ভাগ করা যায়।
নিচে কম্পিউটারের পূর্ণাঙ্গ শ্রেণীবিভাগ দেখানো হলো :
হাইব্রিড কম্পিউটার
হাইব্রিড কম্পিউটার হলো এমন একটি কম্পিউটার যা এনালগ ও ডিজিটাল কম্পিউটারের সর্বোত্তম বৈশিষ্ট্যগুলোর সমন্বয়ে গঠিত। এটি বৈজ্ঞানিক গবেষণায় ব্যবহার করা হয়। সুতরাং বলা যায়, প্রযুক্তি ও ভিত্তিগত দিক থেকে এনালগ ও ডিজিটাল কম্পিউটারের আংশিক সমন্বয়ই হচ্ছে হাইব্রিড কম্পিউটার। সাধারণত হাইব্রিড কম্পিউটারে তথ্য সংগ্রহ করা হয় অ্যানালগ পদ্ধতিতে এবং গণনা করা হয় ডিজিটাল পদ্ধতিতে। যেমন আবহাওয়া দপ্তরে ব্যবহৃত হাইব্রিড কম্পিউটার অ্যানালগ পদ্ধতিতে বায়ুচাপ,তাপ ইত্যাদি পরিমাপ করে ডিজিটাল পদ্ধতিতে গণনা করে আবহাওয়ার পূর্বাভাস দিয়ে থাকে।
মেইনফ্রেম কম্পিউটার
মেইনফ্রেম কম্পিউটার (কথ্য ভাষায় "বড় কম্পিউটার”) গুলি প্রধানত গুরুত্বপূর্ণ এবং বড় অ্যাপ্লিকেশনের জন্য ব্যবহার করে, যেমন জনসংখ্যা, শিল্প এবং ভোক্তা পরিসংখ্যান, এন্টারপ্রাইজ রিসোর্স পরিকল্পনা এবং লেনদেন প্রক্রিয়াজাতকরণ।
মিনি কম্পিউটার
যে কম্পিউটার টার্মিনাল লাগিয়ে প্রায় এক সাথে অর্ধ শতাধিক ব্যবহারকারী ব্যবহার করতে পারে তাই মিনি কম্পিউটার। এটা শিল্প-বাণিজ্য ও গবেষণাগারে ব্যবহার করা হয়ে থাকে।যেমন – pdp-11, ibms/36, ncrs/9290,
মাইক্রো কম্পিউটার
মাইক্রো কম্পিউটারকে পার্সোনাল কম্পিউটার বা পিসি বলেও অভিহিত করা হয়। ইন্টারফেস চিপ (Mother Board), একটি মাইক্রোপ্রসেসর, সিপিইউ, র‍্যাম, রম, হার্ডডিস্ক ইত্যাদি সহযোগে মাইক্রো কম্পিউটার গঠিত হয়। দৈনন্দিন জীবনের সর্বক্ষেত্রে এ কম্পিউটারের ব্যবহার দেখা যায়। ম্যকিনটোস আইবিএম পিসি এ ধরনের কম্পিউটার।
সুপার কম্পিউটার
196x196px|thumbnail|[[নাসা র আধুনিক সুপার কম্পিউটার এর ছবি]] অত্যন্ত শক্তিশালী ও দ্রুতগতিসম্পন্ন কম্পিউটারকে সুপার কম্পিউটার বলে। এ কম্পিউটারের গতি প্রায় প্রতি সেকেন্ডে ১ বিলিয়ন ক্যারেক্টর। কোনো দেশের আদমশুমারির মতো বিশাল তথ্য ব্যবস্থাপনা করার মতো স্মৃতিভাণ্ডার বিশিষ্ট কম্পিউটার হচ্ছে সুপার কম্পিউটার। CRAY 1, supers xll এ ধরনের কম্পিউটার।
সফটওয়্যার
কম্পিউটার সফটওয়্যার (ইংরেজি: Computer software) বলতে একগুচ্ছ কম্পিউটার প্রোগ্রাম, কর্মপদ্ধতি ও ব্যবহারবিধিকে বোঝায়, যার সাহায্যে কম্পিউটারে কোনো নির্দিষ্ট প্রকারের কাজ সম্পাদন করা যায়। [১]
বিভিন্ন ধরনের সফটওয়্যারের মধ্যে রয়েছে ব্যবহারিক সফটওয়্যার, যেমন- অফিস স্যুট অ্যাপলিকেশন, যার মাধ্যমে বিভিন্ন প্রকারের চিঠিপত্র, বিল, হিসাবপত্র, তথ্য ভান্ডার তৈরি করা যায়।
আবার কম্পিউটারের মাধ্যমে বিভিন্ন প্রকারের সফটওয়্যার চালানো ও সার্বিকভাবে কম্পিউটার পরিচালনার জন্য এক প্রকারের সফটওয়্যার রয়েছে যেগুলোকে বলা হয় অপারেটিং সিস্টেম, যেমন গ্নু/লিনাক্স, ম্যাক ওএস, মাইক্রোসফট উইন্ডোজ ইত্যাদি। এ ধরনের ﻿সফটওয়্যারগুলো কম্পিউটারের হার্ডওয়্যার ও অন্যান্য ﻿সফটওয়্যারের মাঝে সমন্বয় সাধন করে এবং কম্পিউটারের মাধ্যমে সকল প্রকারের কাজ সম্পাদনে সাহায্য করে।
এছাড়া প্রয়োজন ও চাহিদা অনুযায়ী বিভিন্ন সময় বিভিন্ন প্রকারের ﻿সফটওয়্যার তৈরি করা হয়।
প্রধান প্রকারভেদ
সফটওয়্যার প্রধানত ৩ প্রকারঃ-
১. সিস্টেম সফটওয়্যার
২. প্রোগ্রামিং সফটওয়্যার
৩. এপ্লিকেশন সফটওয়্যার
ইউনিলিভার
ইউনিলিভার একটি ভোগ্যপণ্য উৎপাদনকারী বহুজাতিক কোম্পানি যার হেডকোয়ারটার রটার্ডাম,নেদারল্যান্ডস। এই প্রতিষ্ঠানের পণ্যগুলোর মধ্যে রয়েছে খাদ্য ও পানীয় (প্রায় কোম্পানীর রেভিনিউর ৪০%),পরিষ্কারক পণ্য ও প্রসধনী সামগ্রী। এটি বিশ্বের সবচেয়ে বৃহৎ ভোগ্যপণ্য উৎপাদনকারী প্রতিষ্ঠান। এটি ইউরোপের সবচেয়ে পুরনো দামী কোম্পানিগুলোর মধ্যে ৭ম। ইউনিলিভার সবচেয়ে পুরনো কোম্পানীগুলোর মধ্যে অন্যতম; এটির পণ্য বিশ্বের ১৯০ টি দেশ প্রাপ্য।
ইউনিলিভারের রয়েছে ৪০০ এর উপর পণ্যসামগ্রী যেখান থেকে ২০১৬ এ টার্নওভার ছিল প্রয় ৫২.৭ বিলিয়ন ইউরো, ২০১৭ এ তা ছিল ৫৩.৭ বিলিয়ন ইউরো ও ১৩টি পণ্য এর সাথে ১ বিলিয়ন ইউরোর উপর বিক্রয়কৃত আয়। লাক্স (সাবান), Axe/Lynx, Dove, Omo, Heartbrand ice creams, Hellmann's, Knorr, Lipton, Magnum, Rexona/Degree, Sunsilk and Surf. এটি লন্ডন ভিত্তিক Unilever plc ও রটা্রডাম ভিত্তিক Unilever N.V একটি দ্বৈত-তালিকাভুক্ত (dual-listed) প্রতিষ্ঠান কিন্তু কোম্পানির বৈশ্বিক কেন্দ্র রটারডাম এ অবস্থিত। উভয় প্রতিষ্ঠান একটি সাধারন বোর্ড অফ ডিরেক্টরের মাধ্যমে একটি ব্যবসা পরিচালনা করে। ইউনিলিভার ৪টি বিভাগে সংগঠিত-খাবার,রিফ্রেশমেন্ট(পানীয় ও আইস্ক্রীম), ও পারসোনাল কেয়ার। এটির গবেষণা ও উন্নয়ন্ন সুবিধা রয়েছে -যুক্তরাজ্য(২টি),নেদারল্যান্ডস,চীন,ভারত ও মার্কিন যুক্তরাষ্ট্রে।
ইউনিলিভার ১৯৩০ সালে ডাচ মারজারিন উতপাদনকারী প্রতিষ্ঠান Margarine Unie এবুং ব্রিটিশ সাবান উৎপাদনকারী প্রতিষ্ঠান লিভার ব্রাদার্স । বিংশ শতাব্দীর দ্বিতীয়া্রধে ক্রমবর্ধমানভাবে বৈচিত্র্যতা অর্জন করেছিল তেল ও চর্বিজাত পন্য উৎপাদন ও বিশ্বব্যাপী ব্যবসা প্রসারনের মাধ্যমে। এটি অনেক যৌথ অর্জন করেছিল যার মধ্যে উল্লেখযোগ্য হচ্ছে লিপটন(১৯৭১), ব্রুকবন্ড(১৯৮৪),চিসব্রো-পন্ডস(১৯৮৭), হেলম্যান এ্যন্ড বেস্টফুডস (২০০০), বেন এন্ড জেরি'স(২০০০),আলবার্তো-কালভার(২০১০), ডলার শেভ ক্লাব (২০১৬) ও পুক্কা হার্বস(২০১৭)। ইউনিলিভার ১৯৯৭ সালে কোম্পানির বিশেষ ক্যামিকেল ব্যবসাকে আইসিআই(ইম্পেরিয়াল ক্যামিকেল ইন্ডাস্ট্রিজ) এর কাছে স্বতন্ত্রতা প্রদান করে। ২০১৫ সালে পল পলম্যানের  অধীনে ইউনিলিভার ধীরে ধীরে স্বাস্থ্য ও সৌন্দর্য সামগ্রী উৎপাদনের দিকে নজর দেয় ও খাদ্য সামগ্রী উৎপাদন কমিয়ে ফেলে।
ইউনিলিভার পিএলসি লন্ডন স্টক এক্সচেঞ্জ এর তালিকাভূক্ত ও FTSE 100 Index এর অন্যতম সংগঠক। ইউয়নিলিভার এন ভি Euronext Amsterdam এর তালিকাভূক্ত ও AEX index এর অন্যতম সংগঠক। প্রতিষ্ঠানটি Euro Stoxx 50 ও stock market index এর নক্ষত্র। ref>
১৮৭০-১৯১০
স্যামুয়েল ভ্যান দেন জার্গেন ১৮৭২ সালে ন্যাদারল্যান্ডসের অস এ প্রথম মারজারিন কারখানা প্রতিষ্ঠা করেন। এরপর ১৮৮৮ তে অসের আরেকজন অধিবাসী স্যামুয়েল ভ্যান ডেনবার্গ তার মারজারিন কারখানা তৈরি করেন, এই দুটি প্রতিষ্ঠান ১৯৭২ সালে Margarine Unie প্রতিষ্ঠা করে।
১৯১০-১৯২০
থাম্ব|লিভার হাউস, পোর্ট সানলাইট,যুক্তরাজ্য,লিভার ব্রাদার্সের সাবেক হেডকোয়ার্টার পাম তেলের প্রাথমিক চাষাবাদ হত ব্রিটিশ ওয়েস্ট আফ্রিকা যেখান থেকে সংবাদ প্রতিবেদন ইংল্যান্ড এ এমন ভাবে দেখানো হত যে সেখানকারে চাষীরা ভাল অবস্থানে আছে। ১৯১১ সালে কোম্পানি বেলজিয়ান কংগো এর ৭,৫০,০০০ হেক্টর বনের অনুমোদন পায়,যেখানে জোরপূর্বক শ্রমিকদের কাজ করানোর একটা ব্যবস্থা চালু ছিল।
১৯২০-১৯৩০
১৯২৫ সালে লিভার ব্রাদার্স ম্যাক ফিশারিজের মালিকানা লাভ করে টি ওয়াল এন্ড সন্স এর কাছ থেকে। ১৯২৯ সালের সেপ্টেম্বরে ডাচ মারজারিন ইউনি এবং ব্রিটিশ সোপমেকার লিভারব্রাদার্স তাদের নাম যুক্ত করে কোম্পানির নাম রাখে ইউনিলিভার।
১৯৩০-১৯৪০
১৯৩০ সালে আফ্রিকা ও ল্যাটিন আমেরিকায় ব্যবসা বৃদ্ধি এবং নতুন নতুন উদ্যোগ গ্রহণ করা হয়েছিল কোম্পানির পক্ষ থেকে। নাযিদের আগ্রাসনের সময়কাল অর্থাৎ দ্বিতীয় বিশ্বযুদ্ধের সময় ইউরোপে ইউয়নিলিভার কোন বিনিয়োগ কতে সমর্থ ছিল না,তাই এটি যুক্তরাষ্ট্র ও যুক্তরাজ্যে নতুন নতুন ব্যবসায় পুনঃবিনিয়োগ করে। ১৯৪৩ সালে হিমায়িত খাদ্য উৎপাদনকারী প্রতিষ্ঠান টি জে লিপটন (বার্ডস আইয়ের স্বত্বাধিকারী) এবং ব্যাচেলর পিস, যা সবজি টিনজাতকরনে যুক্তরাজ্যের অন্যতম বৃহৎ প্রতিষ্ঠান। এরপর ১৯৪৪ এ পেপসোডেন্টের উদ্ভব।
১৯৫০-১৯৬০
সানসিল্ক প্রথম ১৯৫৪ সালে বাজারজাতকরন শুরু হয়। ডাভ প্রথম বাজারজাতকরন শুরু হয় ১৯৫৭ সালে ইউনিলিভার ১৯৫৭ সালে হিমায়িত  খাদ্য ব্যবসার পুরোপুরি মালিকানা অর্জন করে,যা বার্ডস আই নামে পুনঃনাম করা হয়। ইউএস ভিত্তিক গুড হিউমার আইস্ক্রিম কোম্পানি ব্যবসার মালিকানা পায় ১৯৬১ সালে।
১৯৬০ দশকের মধ্যবর্তীতে লন্ড্রি সাবান ও ভোজ্যতেল ব্যবসা হতে কোম্পানির পুরো লাভের অর্ধেক আসতো। ইয়েলো ফ্যাট (মারজারিন ও মাখন) এর বদ্ধ বাজার ব্যবস্থা এবং প্রোক্টর এন্ড গেম্বল (পি এন্ড জি) ইউনিলিভারকে বিভক্ত হতে বাধ্য করে। ১৯৭১ সালে ইউনিলিভার তার বন্ধু কোম্পানিগুলো থেকে লিপটনের মালিকানা প্রাপ্ত হয়।১৯৭৮ সালে ন্যাশনাল স্টার্চ কোম্পানির মালিকানা ৪৮৭ মিলিয়ন ডলারের এর বিনিময়ে পায় যা কোন ইউএস কোম্পানির সবচয়ে বড় বৈদেশিক অর্জন ছিল।
১৯৭০-১৯৮০
১৯৯৩ সালে ইউনিলিভার ক্রাফটের কাছ থেকে ব্রেয়ার্স পাওয়ার পরে এটা যুক্তরাষ্ট্রের সর্ববৃহৎ বরফমালাই বা আইসক্রিম উৎপাদনকারী প্রতিষ্ঠানে পরিণত হয়।
গেয়র্গ কান্টর
গেয়র্গ ফের্ডিনান্ড লুডভিগ ফিলিপ কান্টর (Georg Ferdinand Ludwig Philipp Cantor; উচ্চারণ: গেয়ক্‌ ফেয়াডিনান্ট্‌ লুড্‌ভিক্‌ ফিলিপ্‌ কান্টোয়া) (৩ মার্চ ১৮৪৫ – ৬ জানুয়ারি, ১৯১৮) একজন জার্মান গণিতবিদ যিনি তার সেট তত্ত্ব সংক্রান্ত কাজের জন্য সুপরিচিত, যা গণিতের একটি ভিত্তিসূচক তত্ত্বে পরিণত হয়েছে। কান্টর সেটের মধ্যে ঐকিক সম্বন্ধ (one-to-one correspondence) স্থাপনের গুরুত্ব প্রতিষ্ঠা করেন, অসীম এবং সুবিন্যস্ত সেটকে সংজ্ঞায়িত করেন, এবং প্রমাণ করেন যে বাস্তব সংখ্যা স্বাভাবিক সংখ্যার চাইতে সংখ্যায় বেশি। প্রকৃতপক্ষে কান্টরের তত্ত্ব "অসীমসংখ্যক অসীমের" ধারণা দেয়। তিনি অংকবাচক এবং ক্রমবাচক সংখ্যা এবং তাদের পাটীগণিতের সংজ্ঞা দেন। কান্টরের গবেষণাকর্মের অত্যন্ত গুরুত্বপূর্ণ দার্শনিক গুরুত্ব ছিল, যা সম্বন্ধে তিনি ভালোভাবেই অবহিত ছিলেন।
কান্টরের সীমাতিক্রমী সংখ্যার (transfinite number) ধারণাটি প্রকৃতপক্ষে এতটাই স্বাভাবিক কাণ্ডজ্ঞান পরিপন্থী — এমনকি অবিশ্বাস্য — হিসেবে বিবেচিত হয়েছিল যে সেটি সমসাময়িক গণিতবিদ লেওপোল্ড ক্রোনেকার (Leopold Kronecker) এবং অঁরি পোয়াঁকারের কাছ থেকে প্রতিরোধের সম্মুখীন হয় এবং পরবর্তীতে হের্মান ভাইল এবং এল.ই.জে. ব্রাউয়েরও তার বিপক্ষে অবস্থান গ্রহণ করেন; এমনকি লুডভিগ ভিটগেনষ্টাইন তার তত্ত্বের বিরুদ্ধে দার্শনিক অসঙ্গতির অভিযোগ  উত্থাপন করেন। কিছু খ্রিস্টান ধর্মতাত্ত্বিক কান্টরের ঈশ্বরের প্রকৃতির পরম অসীমতার বিরুদ্ধে চ্যালেঞ্জ হিসেবে দেখেন, এবং এক পর্যাটে তারা সীমাতিক্রমী সংখ্যার তত্ত্বকে সর্বেশ্বরবাদের সমতুল্য ঘোষণা করেন। কিছু ক্ষেত্রে তার কাজের চরম বিরুদ্ধাচার করা হয়: পয়েনকেয়ার কান্টরের ধারণাকে গণিতের শৃঙ্খলায় একটি "গভীর অসুখ" হিসেবে বর্ণনা করেন এবং ক্রোনেকার সর্বসমক্ষে কান্টরের বিরুদ্ধাচরণ করেন এবং তাকে ব্যক্তিগত আক্রমণ করে "হাতুড়ে বৈজ্ঞানিক", "বিশ্বাসঘাতক" এবং "তারুণ্যের অবক্ষয়কারী" হিসেবে দাবী করেন। কান্টরের মৃত্যুর কয়েক দশক পর এক লেখায় ভিটগেনস্টেইন অনুতাপ করেন যে, গণিত "সেট তত্ত্বের ক্ষতিকারক বাগবিতণ্ডায় গভীরভাবে আক্রান্ত হয়ে পড়েছে" এবং একে "গাঁজাখুরি", "হাস্যকর" ও "ভুল" বলে উড়িয়ে দেন। বয়স মধ্য-ত্রিশের পর থেকেই কান্টর মাঝে মধ্যেই বিষন্নতায় আক্রান্ত হতেন এবং এর জন্যে তার গাণিতিক ধারণাগুলি নিয়ে সমসাময়িক গণিতবিদদের বিতর্ককে দায়ী করা হত, তবে বর্তমানে তার অসুখটিকে সম্ভাব্য বাইপোলার ডিসঅর্ডারের উপসর্গ হিসেবে মনে করা হয়।
এই বিষম সমালোচনার উপশম তিনি পরবর্তীতে উষ্ণ সংবর্ধনায় লাভ করেন। ১৯০৪ সালে কান্টরকে সিলভেস্টার পদকে ভূষিত করা হয়, যা সেসময় গণিতের সর্বোচ্চ সম্মান হিসেবে বিবেচিত ছিল। কান্টর বিশ্বাস করতেন তার সীমাতিক্রমী সংখ্যার তত্ত্ব স্বয়ং ঈশ্বর তার ওপর অবতীর্ণ করেছেন। গণিতবিদ ডাভিড হিলবের্ট কান্টরের সমালোচনার বিরুদ্ধে এই বিখ্যাত উক্তিটি করেন: "কান্টর আমাদের জন্য যে স্বর্গ রচনা করে গেছেন, তা থেকে কেউ আমাদেরকে বহিস্কার করতে পারবে না"।
যৌবন ও শিক্ষাজীবন
কান্টর ১৮৪৫ সালে রাশিয়ার সাংত পিতেরবুর্গ শহরে জন্মগ্রহণ করেছিলেন এবং তার জীবনের প্রথম এগারো বছর সেখানেই কাটান। কান্টর ছিলেন ছয় ভাইবোনের মধ্যে জ্যেষ্ঠতম। তার বেহালাবাদনে ভালো পারদর্শিতা ছিল, যা ছিল তার পিতামাতার সাঙ্গীতিক ও শৈল্পিক প্রতিভার ধারাবাহিকতা। তার পিতা ছিলেন সেন্ট পিটার্সবার্গ শেয়ারবাজারের সদস্য; তিনি অসুস্থ হয়ে পড়লে তার পরিবার নিয়ে ১৮৫৬ সালে জার্মানিতে স্থানান্তরিত হন। কান্টর ড্রামষ্টাট শহরের রেয়ালশুলে থেকে সম্মানসহ স্নাতক হন; তার গণিতে বিস্ময়কর দক্ষতা, বিশেষতঃ ত্রিকোণমিতিতে তার পারদর্শিতা ছিল সুবিদিত। ১৮৬২ সালে কান্টর সুইজারল্যান্ডের জুরিখ নগরীর ফেডারেল পলিটেকনিক ইনস্টিটিউটে ভর্তি হন, যা আজ ইটিএইচ জুরিখ নামে পরিচিত। ১৮৬৩ সালে তার পিতার মৃত্যুর পর উল্লেখযোগ্য পরিমাণ সম্পত্তির উত্তরাশিকার লাভ করে কান্টর বার্লিন বিশ্ববিদ্যালয়ে স্থানান্তরিত হন এবং সেখানে লেওপোল্ড ক্রোনেকার, কার্ল ভাইয়ারষ্ট্রাস এবং এর্নস্ট কুমারের বক্তৃতা শ্রবণ করতেন। তিনি ১৮৬৬ সালের গ্রীষ্মকাল গ্যোটিগেন বিশ্ববিদ্যালয়ে কাটান, যা ছিল তখনকার ও পরবর্তী সময়ে গাণিতিক গবেষণার একটি গুরুত্বপূর্ণ প্রতিষ্ঠান। ১৮৬৭ সালে তিনি সংখ্যা তত্ত্বের ওপর গবেষণা কর্মের জন্যে বার্লিন বিশ্ববিদ্যালয় হতে পিএইচডি উপাধি লাভ করেন।
তথ্যসূত্র
<!--
রচনাপঞ্জি
-->
তাসুগো, কাগোশিমা
তাসুগো বা টাসুগো ( 龍郷町, টাসুগো চো ) জাপানের জাপানের কাগোশিমা প্রিফেকচারের আমামি ওশিমায় অবস্থিত একটি শহর।
সংক্ষিপ্ত বিবরণ
২০১৩ সালের জুন নাগাদ নগরীর আনুমানিক জনসংখ্যা ছিল ৫৯৯২ এবং জনসংখ্যার ঘনত্ব ছিল ৭৩ জন/কিমি। মোট এলাকা ছিল ৮২.০৬ বর্গকিলোমিটার।
ফেদেরিকো ফেল্লিনি
ফেদেরিকো ফেল্লিনি (২০ জানুয়ারি ২০ ১৯২০ - ৩১ অক্টোবর ১৯৯৩) ইতালীয় চলচ্চিত্র পরিচালক ও চিত্রনাট্যকার। তিনি দ্বিতীয় বিশ্বযুদ্ধ পরবর্তী যুগের সবচেয়ে অনন্য ও বিখ্যাত চলচ্চিত্রকারদের একজন। ক্যারিয়ারের শুরুর দিকে তিনি ইতালীয় নব্য-বাস্তবতাবাদী চলচ্চিত্র আন্দোলন শুরুতে গুরুত্বপূর্ণ ভূমিকা রেখেছিলেন, কিন্তু পরে নিজের একটি অনন্য স্টাইল তৈরি করেন। তার সিনেমাগুলো অনেকাংশেই আত্মজীবনীমূলক এবং তিনি বাস্তবতার সাথে অবাস্তব, হ্যালুসিনেশন-মূলক দৃশ্য জুড়ে দিতেন। তার সিনেমায় মানুষের সবচেয়ে উদ্ভট দিকটা সবচেয়ে বেশি প্রকাশিত হয়েছে।
প্রারম্ভিক জীবন
ফেল্লিনির শৈশব-কৈশোরের জীবন খুব একটা ঘটনাবহুল ছিল না, কিন্তু এ সময় কার্টুন আঁকার দক্ষতা অর্জন করেছিলেন। উনিশ বছর বয়সে রোমে আসার পর প্রথমে Marc'Aurelio সাময়িকীতে কার্টুন ও কৌতুক ছাপিয়ে জীবিকা নির্বাহ করতেন। দ্বিতীয় বিশ্বযুদ্ধের সময় তিনি Cico e Pallina নামের একটি রেডিও প্রোগ্রামের জন্য সংলাপ লিখতেন, এবং এই প্রোগ্রামের অভিনেত্রী জুলিয়েত্তা মাসিনা-কেই ১৯৪৩ সালে বিয়ে করেছিলেন। ১৯৪৪ সালে তার সাথে পরিচালক রোবের্তো রোজেলিনি'র দেখা হয় যিনি তাকে রোমা, চিত্তা আপের্তা সিনেমার চিত্রনাট্য লেখার দলে যুক্ত করেন। এই সিনেমা ইতালীয় নব্য-বাস্তবতা আন্দোলন প্রতিষ্ঠায় অগ্রণী ভুমিকা পালন করেছিল এবং এর চিত্রনাট্য লেখায় অংশ নেয়ার জন্য ফেল্লিনি একটি অস্কার মনোনয়নও পেয়েছিলেন।
ফেল্লিনি বেশ দ্রুত ইতালির সবচেয়ে বিখ্যাত চিত্রনাট্যকারদের একজনে পরিণত হন। পিয়েত্রো জের্মি, আলবের্তো লাত্তুয়াদা, ও লুইজি কোমেঞ্চিনি'র মতো পরিচালকদের জন্য চিত্রনাট্য লিখলেও রোজেলিনির সিনেমার চিত্রনাট্যগুলোর জন্য তিনি সবচেয়ে বেশি স্মরণীয় হয়ে আছেন। রোজেলিনির পাইজা (১৯৪৬), ইল মিরাকোলো (১৯৪৮), ও এউরোপা '৫১ (১৯৫২) এর চিত্রনাট্য লিখেছিলেন। এর মধ্যে পাইজা সম্ভবত নব্য-বাস্তবতাবাদের সবচেয়ে বিশুদ্ধ উদাহরণ, এবং এউরোপা '৫১ এ প্রথমবারের মতো যুদ্ধপরবর্তী প্রামাণ্যধর্মী নব্য-বাস্তবতা থেকে সরে এসে মনস্তাত্ত্বিক ও অস্তিত্ববিদ্যক বিষয় দেখানো শুরু হয়েছিল।
পরিচালক হিসেবে ফেল্লিনি'র প্রথম সিনেমা লাত্তুয়াদা'র সাথে যৌথভাবে করা লুচি দেল ভারিয়েতা (১৯৫১) যাতে প্রাদেশিক, মফস্বল জীবন দেখানো হয়েছিল। একই থিমে পরবর্তীতে আরো দুটি সিনেমা করেন যার মধ্যে শেষটি, ই ভিতেল্লোনি (১৯৫৩), প্রথমবারের মতো তাকে বাণিজ্যিক ও শৈল্পিক সফলতা দিয়েছিল। সিনেমাটি ছিল মফস্বলের "mamma's boy" ধরনের মানুষদের নিয়ে এবং অনেকে এখনও একে ফেল্লিনির অন্যতম মাস্টারপিস মনে করেন।
নিথেতো আলকালা-থামোরা
থাম্ব|ছবিতে নিথেতো আলকালা থামেরা নিথেতো আলকালা-থামোরা ই তর‌্রেস (জুলাই ৬, ১৮৭৭ - ফেব্রুয়ারি ১৮, ১৯৪৯), অল্পকালের জন্য দ্বিতীয় স্পেনীয় প্রজাতন্ত্রের প্রথম প্রধানমন্ত্রী ছিলেন এবং এর পর ১৯৩১ থেকে ১৯৩৬ পর্যন্ত তিনি এর রাষ্ট্রপতি হিসেবে দায়িত্ব পালন করেন।
থামোরা, স্পেন
thumb|right|270px থামোরা উত্তর-পশ্চিম স্পেনের কাস্তিয়া ও লেওন স্বায়ত্ত্বশাসিত কমিউনিটির অন্তর্গত থামোরা প্রদেশের রাজধানী শহর। পর্তুগাল সীমান্তের কাছেই এর অবস্থান। সমুদ্রপৃষ্ঠ থেকে এই শহরের গড় উচ্চতা ৬৫২ মিটার।
প্যারিস
প্যারিস বা পারি (Paris পারি) ফ্রান্সের রাজধানী। শহরটি উত্তর ফ্রান্সে ইল-দ্য-ফ্রঁস অঞ্চলের প্রাণকেন্দ্রে সেন নদীর তীরে অবস্থিত। প্রশাসনিক সীমানার ভেতরে প্যারিসের মোট  জনসংখ্যা ২,২১১,১৯৭। প্রশাসনিক সীমানা ছাড়িয়ে প্যারিসকে কেন্দ্র করে অবিচ্ছিন্নভাবে একটি সু-বৃহৎ নগর এলাকা গড়ে উঠেছে, যা প্যারিস "নগর এলাকা" (unité urbaine উ্যনিতে উ্যর্বেন) নামে পরিচিত; এই নগর এলাকায় প্রায় এক কোটি লোকের বসবাস। । এই নগর এলাকা ও তার আশেপাশের প্যারিস-কেন্দ্রিক উপ-শহরগুলি মিলে প্যারিস এয়ার উ্যর্বেন বা প্যারিস মেট্রোপলিটান এলাকা গঠন করেছে, যার জনসংখ্যা ১ কোটি ২০ লক্ষ। । ইউরোপের এ জাতীয় মেট্রোপলিটান এলাকাগুলির মধ্যে এটি অন্যতম বৃহৎ একটি এলাকা। ।
দুই হাজার বছরেরও বেশি ঐতিহ্যের অধিকারী এই নগরী বিশ্বের অন্যতম বাণিজ্যিক ও সাংস্কৃতিক কেন্দ্র। রাজনীতি, শিক্ষা, বিনোদন, গণমাধ্যম, পোষাকশৈলী, বিজ্ঞান ও শিল্পকলা - সবোদিক থেকে প্যারিসের গুরুত্ব ও প্রভাব এটিকে অন্যতম বিশ্বনগরীর মর্যাদা দিয়েছে।  ।
ইল্‌-দ্য-ফ্রঁস্‌ তথা প্যারিস অঞ্চল ফ্রান্সের অর্থনীতির কর্মকাণ্ডের প্রাণকেন্দ্র। ২০০৬ সালে এটি ফ্রান্সের মোট জাতীয় আয়ের এক-চতুর্থাংশেরও বেশি উৎপাদন করে, যার মূল্যমান ৫০০.৮ বিলিয়ন ইউরো (৬২৮.৯ বিলিয়ন মার্কিন ডলার)। । প্যারিসের লা দেফঁস (La Défense) ইউরোপের বৃহত্তম পরিকল্পিত বাণিজ্যিক এলাকা। এখানে ফ্রান্সের প্রধান প্রধান কোম্পানিরগুলির প্রায় অর্ধেক সংখ্যকের সদর দপ্তর অবস্থিত। বিশ্বের বৃহত্তম ১০০টি কোম্পানির ১৫টির সদর দপ্তরের অবস্থান এই প্যারিসেই। । এছাড়াও, প্যারিসে অনেক আন্তর্জাতিক সংস্থার সদর দপ্তর রয়েছে; এদের মধ্যে আছে ইউনেস্কো, ওইসিডি, ইন্টারন্যাশনাল চেম্বার অফ কমার্স, কিংবা অ-প্রাতিষ্ঠানিক প্যারিস ক্লাব।
পর্যটন
বিশ্বের সবচেয়ে বেশীসংখ্যক পর্যটকের গন্তব্যস্থল প্যারিস; প্রতি বছর এখানে প্রায় ৩ কোটি বিদেশী পর্যটক বেড়াতে আসেন। শহরটির অনেক উল্লেখযোগ্য দর্শনীয় স্থানসমূহের মধ্যে রয়েছে আইফেল টাওয়ার, নোত্র্‌ দাম গির্জা, শঁজেলিজে সড়ক, আর্ক দ্য ত্রিয়োম্‌ফ, বাজিলিক দ্যু সাক্রে ক্যর, লেজাভালিদ্‌, পন্তেওঁ, গ্রঁদ আর্শ, পালে গার্নিয়ে, ল্যুভ্র জাদুঘর, ম্যুজে দর্সে, ম্যুজে নাসিওনাল দার মোদের্ন ইত্যাদি।
খেলাধুলা
স্তাদ দ্য ফ্রান্স ৮২,০০০ আসন বিশিষ্ট শহরের প্রধান ও দেশের জাতীয় স্টেডিয়াম বা ক্রীড়া-ময়দান। এটি ইউরোপের ৬ষ্ঠ বৃহত্তম ক্রীড়া-ময়দান। এছাড়া পার্ক দে প্রাঁস শহরের আরেকটি অন্যতম ক্রীড়া-ময়দান। বিখ্যাত ফুটবল ক্লাব পারি সাঁ জেরমাঁ-র ঘরের মাঠ এটি।
বিমান পরিবহন
থাম্ব|288x288পিক্সেল|২০২০ সালে প্যারিসে- চার্লস ডি গল বিমানবন্দর ছিল ইউরোপের ব্যস্ততম বিমানবন্দর এবং বিশ্বের অষ্টম ব্যস্ততম বিমানবন্দর শার্ল দ্য গোল বিমানবন্দর প্যারিস শহর ছাড়াও সমগ্র ফ্রান্সের প্রধান, বৃহত্তম ও ব্যস্ততম আন্তর্জাতিক বিমানবন্দর। এছাড়াও আছে অর্লি বিমানবন্দর ও বোভে-তিলে বিমানবন্দর নামের আরও দুইটি আন্তর্জাতিক বিমানবন্দর। পারি লো-বুর্জে বিমানবন্দর ঐতিহাসিকভাবে প্যারিসের প্রাচীনতম বিমানবন্দর এবং শহরের কেন্দ্রের সবচেয়ে কাছে অবস্থিত হলেও এটি বর্তমানে ব্যক্তিগত বিমান সেবার জন্য ব্যবহার করা হয়।
আন্তর্জাতিক সংস্থা
জাতিসংঘ শিক্ষা, বিজ্ঞান ও সংস্কৃতি সংস্থা তথা ইউনেস্কোর সদর দপ্তর এই শহরে অবস্থিত।
মিখাইল তাল
মিখাইল নিয়েখেমিয়েভিচ তাল (আ-ধ্ব-ব: mʲixa'iɫ̺ n̻ʲɛ'xɛmjɛvʲiʨ t̺al̻ʲ, লাতভীয়: Mihails Tāls, রুশ: Михаил Нехемьевич Таль) (৯ নভেম্বর ১৯৩৬ - ২৮ জুন ১৯৯২) ছিলেন একজন লাতভীয় দাবাড়ু ও অষ্টম বিশ্ব দাবা চ্যাম্পিয়ন। লাতভিয়ার রিগায় জন্মগ্রহণকারী একজন ইহুদী বংশোদ্ভূত এই দাবাড়ুকে সৃজনশীল প্রতিভাবান ও সর্বকালের সেরা আক্রমণাত্মক খেলোয়াড় হিসেবে গণ্য করা হয়। তার খেলার ধরনে উদ্ভাবনা ও অপ্রত্যাশিত চাল দেখা যায়। বলা হয়ে থাকে যে, "তার জন্য প্রতিটি খেলা ছিল কবিতার মত অননুকরণীয় ও অমূল্য।" তাকে প্রায়ই "মিশা" নামে ডাকা হত, (যা মিখাইল নামের কাউকে সংক্ষেপে ডাকা হয়ে থাকে) এবং "রিগার জাদুকর" নামে অভিহিত করা হত। দ্য ম্যামথ বুক অব দ্য ওয়ার্ল্ড্‌স গ্রেটেস্ট চেস গেমস ও মডার্ন চেস ব্রিলিয়ান্সিস বই দুটিতে অন্য যে কোন খেলোয়াড়ের চেয়ে তালের অধিক খেলার অন্তর্ভুক্তি রয়েছে। তিনি প্রতিযোগিতামূলক দাবার ইতিহাসে সাবেক দীর্ঘতম সময়ে অপরাজিত থাকার রেকর্ডধারী, ১৯৭৩ সালের ২৩শে অক্টোবর থেকে ১৯৭৪ সালের ১৬ই অক্টোবর পর্যন্ত তিনি ৯৫টি খেলায় (৪৬টি বিজয় ও ৪৯টি ড্র) অপরাজিত ছিলেন। তিং লিরেন ২০১৭ সালের ৯ই আগস্ট থেকে ২০১৮ সালের ১১ই নভেম্বর পর্যন্ত ১০০টি খেলায় (২৯টি বিজয় ও ৭১টি ড্র) অপরাজিত থেকে এই রেকর্ড ভাঙেন। থাম্ব|বাম|১৯৬১ সালে ওবারহাউসেনে তাল
প্রাগৈতিহাসিক শিল্পকলা
শিল্পের ইতিহাসে, প্রাগৈতিহাসিক শিল্পকলা হল প্রাক সাক্ষর সময়কার শিল্পকলা। প্রাগৈতিহাসিক সংস্কৃতিটি ভূতাত্ত্বিক ইতিহাসের অনেক পরে কোনো এক সময়ে শুরু হয়েছিল। যতক্ষণ না লেখার বিকাশ হয়েছে বা মানুষ তথ্য সংরক্ষণ করতে শিখেছে, বা অন্য সংস্কৃতির মানুষ যারা বিশেষ ঐতিহাসিক ঘটনার তথ্য সংরক্ষণ করতে শিখেছে তাদের সাথে যোগাযোগ করতে পেরেছে, ততক্ষণ পর্যন্ত এই শিল্পকলা অব্যাহত ছিল। এই সময় থেকেই পুরানো শিক্ষিত সংস্কৃতির জন্য প্রাচীন শিল্প শুরু হয়। কবে এটি শেষ হল তার সময় বিশ্বের বিভিন্ন অংশে বিভিন্ন রকম।
আদি শিল্পকলাগুলিতে শৈল্পিক ছোঁয়া ছিল কিনা, তা কিছুটা বিতর্কিত বিষয়। এটা পরিষ্কার যে এই ধরনের কাজ ৪০,০০০ বছর আগে প্রাচীন প্রস্তর যুগে ছিল, যদিও এটি তার আগে থেকেও শুরু হতে পারে। সেপ্টেম্বর ২০১৮ এ, বিজ্ঞানীরা মানুষের প্রাচীনতম অঙ্কন আবিষ্কারের কথা জানিয়েছেন, যা আনুমানিক ৭৩,০০০ বছরের পুরানো। এর আগে পর্যন্ত ৪৩,০০০ বছরের পুরানো নিদর্শনগুলিই প্রাচীনতম মানব অঙ্কন বলে মনে করা হত।
৫০০,০০০ বছর আগেকার হোমো ইরেকটাসদের খোদাই করে তৈরি করা খোলগুলি পাওয়া গেছে, যদিও এই খোদাইগুলিকে যথাযথভাবে ‘শিল্প’ হিসাবে শ্রেণিবদ্ধ করা যায় কিনা তা নিয়ে বিশেষজ্ঞরা একমত নন। প্রাচীন প্রস্তর যুগ থেকে শুরু করে মধ্য প্রস্তর যুগ পর্যন্ত, গুহা চিত্র এবং বহনযোগ্য শিল্পের মধ্যে প্রধানত মূর্তি এবং পুঁতির কাজ দেখা গেছে। কিছু উপযোগী বস্তুতে আলংকারিক ভাস্কর্যও দেখা যায়। নব্য প্রস্তরযুগের প্রাচীন মৃৎশিল্পের প্রমাণ মিলেছে, এছাড়াও দেখা গেছে ভাস্কর্য এবং মেগালিথ নির্মাণ। প্রাচীন শিলা শিল্প প্রথম এই সময়ের মধ্যে দেখা যায়। ব্রোঞ্জ যুগে ধাতুর কাজের উদ্ভবের ফলে শিল্প সৃষ্টিতে ব্যবহারের জন্য অতিরিক্ত মাধ্যম পাওয়া গিয়েছিল, এর ফলে শৈলীগত বৈচিত্র্য বৃদ্ধি পেয়েছিল, এবং শিল্প ছাড়া অন্য কোন সুস্পষ্ট কাজ নেই এমন বস্তুও তৈরি হয়েছিল। এই সময় কারিগরদের কিছু ক্ষেত্রেও উন্নয়ন হয়েছিল, শিল্পের উৎপাদনের পাশাপাশি প্রারম্ভিক লেখার ব্যবস্থায় বিশেষজ্ঞ এক শ্রেণির মানুষ দেখা গিয়েছিল। লৌহ যুগের মধ্যেই, প্রাচীন মিশর থেকে প্রাচীন চীন পর্যন্ত যে সভ্যতার বিকাশ হয়েছিল, সেখানে লিপির সন্ধান পাওয়া গেছে।
বিশ্বজুড়ে অনেক স্থানীয় অধিবাসী তাদের ভৌগোলিক অঞ্চল এবং সংস্কৃতির সাথে স্বতন্ত্রভাবে শৈল্পিক কাজ করে চলেছিল। অনুসন্ধান এবং বাণিজ্য তাদের কাছে নথি রাখার পদ্ধতি নিয়ে পৌঁছোনোর পর তাদের সম্বন্ধে জানা গেছে। কিছু উল্লেখযোগ্য সংস্কৃতি, যেমন মায়া সভ্যতা, স্বাধীনভাবে লেখার বিকাশ ঘটিয়েছিল, যা পরে হারিয়ে যায়। এই সংস্কৃতিগুলিকে প্রাগৈতিহাসিক হিসাবে শ্রেণিবদ্ধ করা যেতে পারে, বিশেষত যদি তাদের লেখার ব্যবস্থাটি বিশদভাবে পাঠোদ্ধার না করা হয়ে থাকে।
প্রাথমিক এবং মধ্য প্রাচীন প্রস্তরযুগ
একইভাবে, ৫০০,০০০ বছর আগের পাওয়া (অর্থাৎ প্রাথমিক প্রাচীন প্রস্তরযুগ সময়ের), হোমো ইরেক্টাসদের করা, মিষ্টি জলের ঝিনুক-খোলায় হাঙর দাঁত দিয়ে ঘষে তৈরি একটি আঁকাবাঁকা নকশা শৈল্পিক ক্রিয়াকলাপের প্রথম প্রমাণ হিসাবে ২০১৪ সালে গৃহীত হয়েছিল।
মধ্য প্রাচীন প্রস্তরযুগের আরও কিছু ভাস্কর্য রয়েছে, যাদের নাম "ভেনাস অফ ট্যান-ট্যান" (৩০০ কেওয়াইএ এর আগে) এবং "ভেনাস অফ বেরেখাত রাম" (২৫০ কেওয়াইএ)। ২০০২ সালে, দক্ষিণ আফ্রিকার ব্লম্বস গুহাতে, এমন পাথর পাওয়া গেছে যাতে জালি দাগ বা তেরছা দাগ দিয়ে খোদাই করা হয়েছে। মনে করা হয় সেগুলি ৭০,০০০ বছর আগেকার নিদর্শন। এর ফলে কিছু গবেষক ধারণা করেছেন যে প্রারম্ভিক মানুষ বিমূর্ততা এবং বিমূর্ত শিল্প বা প্রতীকী শিল্প উৎপাদন করতে সক্ষম ছিল। কিন্তু রিচার্ড ক্লিন সহ একাধিক প্রত্নতাত্ত্বিক ব্লম্বস গুহার আবিষ্কার গুলিকে প্রকৃত শিল্পের প্রথম উদাহরণ হিসাবে স্বীকার করেন না।
সেপ্টেম্বর ২০১৮ তে, দক্ষিণ আফ্রিকায় মানুষর দ্বারা প্রাচীনতম অঙ্কনের আবিষ্কারের ঘোষণা করা হয়েছিল, যেটি আনুমানিক ৭৩,০০০ বছরের পুরানো। এর আগের ধারণা অনুযায়ী ৪৩,০০০ বছর আগেকার প্রাপ্ত শিল্পনিদর্শনকে প্রাচীনতম মনে করা হত।
নব্য প্রাচীন প্রস্তরযুগ
ইন্দোনেশিয়ান দ্বীপের সুলাওয়েসির পেট্টাকেরে গুহার চিত্রগুলি ৪০,০০০ বছরের পুরানো, যা প্রাচীনতম ইউরোপীয় গুহা শিল্পের সময়কার। তাই মনে হয় সম্ভবত আফ্রিকাই এই ধরনের শিল্পের উৎস।
ইউরোপে এই সময়কার খোলা জায়গায় বিস্ময়কর বিরাট শিল্পগুলির মধ্যে আছে পর্তুগালের কোয়া ভ্যালি এবং মাজুকো, স্পেনের ডোমিংগো গার্সিয়া এবং সিয়েগা ভার্দে, এবং ফ্রান্সের এ শিলা চিত্র।
দক্ষিণ কোরিয়ায় তুরোবং এর একটি গুহায় মানুষের দেহাবশেষের সঙ্গে পাওয়া গেছে খোদাই করা হরিণের হাড় এবং হরিণের চিত্র, যেগুলি প্রায় ৪০,০০০ বছরের পুরোনো। সকচাং-রিতে পাওয়া হরিণ বা বল্গাহরিণের পেট্রোগ্লাইফগুলি নব্য প্রাচীন প্রস্তর যুগেরও হতে পারে। প্রাচীন জাপানি কাজের মতো শৈলীতে করা টুকরো জেজু দ্বীপের কোসান-রি তে পাওয়া গেছে, যা সে সময় সমুদ্র জলের স্তর কম থাকায় জাপান থেকে অভিগম্য হত।
প্রাচীনতম পেট্রোগ্লাইফ গুলি আনুমানিক প্রায় ১০,০০০ থেকে ১২,০০০ বছর পুরোনো, নব্য প্রাচীন প্রস্তরযুগের শেষের দিকের এবং মধ্য প্রস্তরযুগের সময়কার।
প্রাচীনতম অবিসম্বাদিত আফ্রিকার শিলা শিল্প প্রায় ১০,০০০ বছরের পুরোনো। আফ্রিকাতে পাওয়া মানুষের প্রথম প্রাকৃতিক চিত্রগুলি প্রায় ৮,০০০ বছর আগেকার। আপাতদৃষ্টিতে মনে হয় সেগুলি নীলনদী উপত্যকায় উদ্ভূত, ১০,০০০ বছর আগে মালি থেকে যা পশ্চিমদিকে ছড়িয়ে পড়েছিল। প্রারম্ভিক শিল্পের উল্লেখযোগ্য জায়গাগুলি হল দক্ষিণ আলজেরিয়ার তাসিলি এন'আজ্জের, লিবিয়ার টাদরার্ট অ্যাক্যাকাস (ইউনেস্কো বিশ্ব ঐতিহ্যমূলক স্থান), এবং উত্তর চাদে তিবেস্তি পর্বতমালা। দক্ষিণ আফ্রিকার ওয়ান্ডারওয়েক গুহায় শিলা খোদাই এই সময়কার। তানজানিয়ায় একটি স্থানে ২৯,০০০ বছর পূর্বের পাওয়া জিনিসের সময় নিয়ে কিছু বিতর্ক থেকে গেছে। নামিবিয়ার অ্যাপোলো ১১ গুহা সমষ্টির একটি স্থানের সময় ২৭,০০০ বছরের বলা হয়।
তুরস্কের গোবেলি টিপ অঞ্চলে বিশালাকার টি-আকারের পাথরের স্তম্ভ রয়েছে যা খ্রীস্টপূর্ব দশম-অষ্টম সহস্রাব্দ সময়ের; এগুলি বিশ্বের প্রাচীনতম পরিচিত মেগালিথ। স্তম্ভগুলি অনেক বিমূর্ত, হেঁয়ালিপূর্ণ চিত্রলিপি এবং খোদাই করা প্রাণী কারুশিল্প দিয়ে সজ্জিত।
এশিয়া
বেশ কয়েকটি উল্লেখযোগ্য সভ্যতা, বিশেষত চীন এবং দক্ষিণ এশিয়ার জন্য এশিয়া ছিল গঠনভূমি। পূর্ব এশিয়ার প্রাক ইতিহাসিক বিশেষ আকর্ষণীয়, কারণ তুলনামূলকভাবে আগেই চীনে লেখার এবং ঐতিহাসিক ঘটনার নথিবদ্ধের প্রবর্তন আশেপাশের সংস্কৃতি এবং ভৌগোলিক অঞ্চলে উল্লেখযোগ্য প্রভাব ফেলেছিল। খুব সমৃদ্ধ মেসোপটেমিয়ার শিল্পের ঐতিহ্যগুলির সামান্যই প্রাগৈতিহাসিক হিসাবে গণ্য করা হয়, কারণ সেখানে লেখার প্রচলন অনেক আগেই হয়েছিল। তবে প্রতিবেশী সংস্কৃতিগুলি যেমন উরারতু, লোরেস্তন প্রদেশ এবং ইরানের উল্লেখযোগ্য এবং জটিল শৈল্পিক ঐতিহ্য ছিল।
আজারবাইজান
বাকু থেকে ৬০ কিলোমিটার দূরে, আজারবাইজান এর বৃহত্তর ককেশাস পর্বতমালার দক্ষিণ-পূর্বে অবস্থিত সংরক্ষিত গোবুস্তান জাতীয় উদ্যানের ইতিহাস আজ থেকে ১২ হাজার বছরের পুরোনো। উদ্যানতে ৬,০০০ এরও বেশি শিলা খোদাই রয়েছে যাদের বেশিরভাগই শিকারের দৃশ্য, মানব ও প্রাণীদেহ চিত্রিত করা আছে। এছাড়াও ভাইকিং জাহাজের মতো দীর্ঘ জাহাজের চিত্র রয়েছে। গাবুস্তান এর একটি বিশেষত্ব এখানকার গাভালদাশ (টাম্বুরিন পাথর) নামে একটি প্রাকৃতিক সঙ্গীতসৃষ্টিকারী পাথর।
ভারতীয় উপমহাদেশ
প্রাচীনতম ভারতীয় চিত্র পাওয়া গেছে প্রাগৈতিহাসিক সময়ের শিলা চিত্রগুলি। পেট্রোগ্লাইফ গুলি ভীমবেটকা প্রস্তরক্ষেত্রর মতো জায়গায় পাওয়া যায়, এবং তাদের কয়েকটি আনুমানিক খ্রিস্টপূর্ব ৮,০০০ এর কাছাকাছি সময়ের।    সিন্ধু সভ্যতা থেকে সূক্ষ্ম ছোট মুদ্রা ছাপ এবং ভাস্কর্য পাওয়া গেছে, এবং তারা হয়তো শিক্ষিত ছিল, কিন্তু এর পতনের পরে, সাক্ষরতার সময় পর্যন্ত, অপেক্ষাকৃত কম শৈল্পিক অবশেষ রয়েছে, সম্ভবত তখন ক্ষয়শীল উপাদান ব্যবহৃত হত।
চীন
নব্যপ্রস্তরযুগের চীনে প্রাগৈতিহাসিক শিল্পকর্ম, যেমন অঙ্কিত মৃৎপাত্র, পাওয়া গেছে হুয়াংহো নদীর উপত্যকার ইয়াংশাও সংস্কৃতি এবং লংশান সংস্কৃতি থেকে। চীনের ব্রোঞ্জ যুগের সময়, প্রাচীন ঝাং রাজবংশ এর এবং ঝৌ রাজবংশ বহুসংখ্যক চীনা অনুষ্ঠানে ব্যবহৃত ব্রোঞ্জপাত্র উৎপাদন করেছিল, যেগুলি পূর্বপুরুষের শ্রদ্ধাজ্ঞাপন অনুষ্ঠানে ব্যবহৃত সাধারণ বাসন এবং অন্যান্য সামগ্রী। সেগুলি টাওটি নমুনা এবং শ্যাং রাজত্বের শেষদিকের চীনা ব্রোঞ্জের লিপি দ্বারা সজ্জিত। ১৯৮৭ সালে মধ্য চীনের সানসিংদুইয়ের আবিষ্কারগুলি থেকে পাওয়া গিয়েছিল এযাবৎ অজানা প্রাক-সাক্ষর ব্রোঞ্জ যুগের সংস্কৃতি, যার নিদর্শনগুলিতে খুব বড় দর্শনীয় ব্রোঞ্জ মূর্তি রয়েছে (উদাহরণ বামদিকে)। এগুলি সমসাময়িক ঝাং সংস্কৃতির শেষের দিকের শিল্প, যা সর্বদা চীনা সংস্কৃতিতে ধারাবাহিক ঐতিহ্য বহন করে চলেছে, তার চেয়ে অনেক আলাদা ছিল।
জাপান
প্রত্নতাত্ত্বিক প্রমাণ অনুযায়ী, প্রাচীন জাপানের জোমোন লোকেরা মৃৎপাত্র তৈরীতে প্রথম ছিল, সেট আনুমানিক প্লাইস্টোসিন (খ্রিস্টপূর্ব একাদশ সহস্রাব্দ) যুগে। ক্রমশ পরিশীলিত হয়ে, জোমোন লোকেরা ভেজা মাটির ওপর খাঁজকাটা বা মসৃণ দড়ি এবং লাঠির চাপ দিয়ে নকশা ফুটিয়ে তুলত।
কোরিয়া
এই প্রারম্ভিক সময়ের পর বিভিন্ন কোরিয়ান রাজ্য এবং রাজবংশের শিল্প শৈলী এসেছিল। এই সময়কালে, শিল্পীরা প্রায়শই তাদের শিল্পকর্মগুলিতে চীনের শিল্পশৈলী গ্রহণ করেছিল। তবে, কোরিয়ানরা কেবল চীন সংস্কৃতিকে গ্রহণ করেছিল তা নয়, বরং নিজেদের সাধারণ কমনীয়তা, প্রাকৃতিক বিশুদ্ধতা এবং স্বতঃস্ফূর্ততা দিয়ে সেগুলিকে পরিবর্তিত করেছিল। চীনা শৈলীর এই পরিস্রবণ পরে সাংস্কৃতিক ও ভৌগোলিক পরিস্থিতির কারণে জাপানি শৈল্পিক ঐতিহ্যকে প্রভাবিত করেছিল।
কোরিয়ার প্রাগৈতিহাসিক সময় শেষ হয়েছিল কোরিয়ার তিনটি রাজ্য প্রতিষ্ঠা হওয়ার পর। খ্রিস্টপূর্ব প্রথম শতাব্দীতে শুরু হিসাবে, এটি খ্রিস্টীয় দ্বাদশ শতাব্দীর ধ্রুপদী চীনা ভাষাতে লেখা (চিরাচরিত কোরিয়ার লিখিত ভাষা) সামগুক সাগিতে নথিভুক্ত রয়েছে; কেউ কেউ বলেন এর পূর্ববর্তী ইতিহাসও চীনা লিপিতে তৈরি করা হয়েছে, যেমন খ্রিস্টীয় তৃতীয় শতাব্দীর সাঙ্গুও ঝি।
জুমুন সময়কাল
নব্যপ্রস্তরযুগের শেষের দিকে, কোরিয়ায় জুমুন মৃৎশিল্পের সময় নামে পরিচিত সময়ে, সংস্কৃতির স্পষ্ট প্রমাণ পাওয়া যায়, যেগুলি চীন সংলগ্ন অঞ্চলগুলিতে পাওয়া মৃৎশিল্পের মতই, জেড আকৃতির নকশা দিয়ে সজ্জিত। প্রাচীনতম নব্যপ্রস্তরযুগের স্থানগুলি যেখানে মৃৎশিল্পের অবশেষ পাওয়া গেছে, উদাহরণস্বরূপ ওসান-রি, খ্রিস্টপূর্ব ৬০০০-৪৫০০ সময়কার। এই মৃৎশিল্পটি চিরুনি নকশা দ্বারা চিহ্নিত করা হয়েছে, পাত্রটি প্রায়শই তীক্ষ্ণ ভূমিযুক্ত হত। এই সময়ের অলঙ্কারগুলির মধ্যে খোলের তৈরি মুখোশ রয়েছে; টোঙ্গসাম-ডং, ওসান-রি এবং সিনাম-রি-তে উল্লেখযোগ্য সন্ধান পাওয়া গেছে। নংপো-ডং-এ হাত দিয়ে করা কাদামাটির মূর্তি পাওয়া গেছে।
মুমুন সময়কাল
মুমুন মৃৎশিল্পের সময়কালে, প্রায় ১৫০০ এবং ৩০০ খ্রিস্টপূর্বাব্দের মধ্যে, কৃষির প্রসার ঘটেছিল, গ্রামগুলি বেড়েছিল এবং কবরগুলি আরও সুসম্পন্ন হয়েছিল, তা থেকে বড় আকারের রাজনৈতিক কাঠামোর প্রমাণ স্পষ্ট হয়। এই সময়েই কোরিয়া জুড়ে মেগালিথিক সমাধি এবং ডলমেন সমাধি দেখা গেছে। এই সময়ের মৃৎশিল্পগুলিতে বিশেষ করে কোন কারুকাজ ছিলনা। শৈলীতে এই পরিবর্তনগুলির অনেকগুলি মনে হয় উত্তর থেকে নতুন লোকের অভিবাসনের কারণে ঘটেছিল, যদিও এটি বিতর্কের বিষয়। দক্ষিণ কোরিয়ার বেশ কয়েকটি স্থানে, মূলত শৈলীগত কারণে, শিলা শিল্প প্যানেল রয়েছে যা এই সময়কালের মনে করা হয়।
যদিও কোরিয়ার ব্রোঞ্জের কাজ প্রবর্তনের সঠিক তারিখটিও বিতর্কের বিষয়, এটা পরিষ্কার যে ব্রোঞ্জের কাজ প্রায় ৭০০ খ্রিস্টপূর্বাব্দে করা হয়েছিল। পাওয়া জিনিসগুলির মধ্যে শৈলীগতভাবে স্বতন্ত্র ছোরা, আয়না এবং বেল্ট বগলস্ আছে, যেগুলি স্থানীয়ভাবে স্বতন্ত্র, ব্রোঞ্জের কাজের, খ্রিস্টপূর্ব প্রথম শতাব্দীর সংস্কৃতি হিসাবে প্রমাণিত।
প্রাগৈতিহাসিক এবং ঐতিহাসিক সময়ের মধ্যবর্তী কোরিয়া
৩০০ খ্রিস্টপূর্বাব্দ এবং ৩০০ খ্রিষ্টাব্দে তিনটি রাজ্যের প্রতিষ্ঠা ও স্থিতির মধ্যবর্তী সময়টি, চীন ও জাপানের সাথে বাণিজ্য বাড়িয়ে, শৈল্পিক ও প্রত্নতাত্ত্বিকভাবে বিশেষরূপে চিহ্নিত হয়ে আছে, সেই সময়ের চীনা ইতিহাস একে সমর্থন করে। খ্রিস্টপূর্ব প্রথম শতাব্দীর মধ্যেই সম্প্রসারণবাদী চীনারা উত্তর কোরিয়া আক্রমণ করে প্রশাসনিক বিভাগ প্রতিষ্ঠা করেছিল; খ্রিস্টীয় চতুর্থ শতাব্দীর মধ্যে তাদের বহিষ্কার করে দেওয়া হয়। এরপরে যা অবশিষ্ট ছিল, বিশেষত আধুনিক পিয়ং ইয়াং এর কাছে, লেল্যাং অঞ্চলে হান শৈলীতে তৈরী অনেকগুলি হস্তনির্মিত বস্তু পাওয়া গেছে।
চীনা ইতিহাসেও খ্রিস্টপূর্ব প্রথম শতাব্দীতে কোরিয়ায় লোহার কাজ শুরু করার কথা লেখা আছে। পাথর নির্মিত বস্তু এবং ভাঁটিতে পোড়ানো মৃৎশিল্পগুলিও এইসময় থেকেই দেখা যায়, যদিও তা নিয়ে বিতর্ক রয়েছে। জাপানি শৈলীর মৃৎশিল্প কোরিয়ায় পাওয়া গেছে এবং কোরিয়ার বিশেষরকম ধাতব কাজগুলি উত্তর-পূর্ব চীনে পাওয়া গেছে।
স্টেপস (পন্টিক–ক্যাস্পিয়ান স্টেপ অঞ্চল) কলা
স্টেপস আর্ট এর দুর্দান্ত নমুনা - বেশিরভাগ সোনার গহনা এবং ঘোড়ার জন্য অলংকরণ - হাঙ্গেরি থেকে মঙ্গোলিয়া পর্যন্ত বিস্তৃত অঞ্চলে দেখা গেছে। খ্রিস্টপূর্ব ৭​​ম এবং তৃতীয় শতাব্দীর মধ্যবর্তী সময়ে, বস্তুগুলি সাধারণত ছোট হত, কারণ যাযাবর জনজাতির লোকেদের সর্বদাই চলাফেরা র মধ্যে থাকত। স্টেপসের শিল্পটি মূলত প্রাণী শিল্প, অর্থাৎ বেশ কয়েকটি প্রাণীর (আসল বা কল্পিত) সঙ্গে বা একটি প্রাণীর সঙ্গে (যেমন সোনালী মথ) লড়াইয়ের দৃশ্যগুলি প্রাধান্য পেয়েছে। স্টেপের ইউরোপীয় প্রান্তে, সিথিয়ানরা সর্বাধিক এই কাজের সঙ্গে জড়িত ছিল,তারা বিশেষ করে সোনার সামগ্রীগুলি মাটিতে পুঁতে রাখত। ১৯৪৭ সালে সর্বাধিক বিখ্যাত আবিষ্কারগুলি হয়েছিল, যখন সোভিয়েত প্রত্নতাত্ত্বিক সের্গেই রুডেনকো আলতাই পর্বতমালার পাজিরিকে একটি রাজকীয় সমাধি আবিষ্কার করেছিলেন। অন্যান্য অনেক গুরুত্বপূর্ণ বস্তুর সঙ্গে, যার মধ্যে ছিল, সর্বাধিক প্রাচীন বিদ্যমান তন্তুময় কম্বল, যা সম্ভবত পার্সিতে তৈরি। প্রাগৈতিহাসিক সমাধির জন্য অস্বাভাবিকভাবে, এই অঞ্চলের উত্তর দিকের লোকেরা, হয়তো কাঠ এবং কাপড়ের মতো জৈব পদার্থ সংরক্ষণ করত যা ক্ষয়প্রাপ্ত হয়। স্টেপসের লোকেরা ইউরোপ থেকে চীন প্রতিবেশী সংস্কৃতি থেকে একাধারে প্রভাবিত হয়েছিল এবং তাদের প্রভাবিত করেছিল, এবং পরবর্তীতে সিথিয়ান কাজগুলি প্রাচীন গ্রীক রীতিতে প্রচুরভাবে প্রভাবিত হয়, এবং সম্ভবত প্রায়শই সিথিয়ায় গ্রীকরা তৈরি করত।
এশিয়া উত্তর আফ্রিকার কিছু অংশ
আধুনিক ইসরায়েলে পাওয়া গেছে এইন সাখরি জুগল, ক্যালসাইটে একটি ছোট নাটুফিন খোদাই, প্রায় ৯,০০০ খ্রিস্টপূর্বাব্দের। প্রায় একই সময়, পূর্ব তুরস্কের গোবেলি টিপে অসাধারণ কাজগুলি শুরু হয়েছিল। প্রথম পর্যায়ে, প্রাক-মৃৎশিল্প নব্যপ্রস্তরযুগ এ (পিপিএনএ)তে, বিশাল আকারের পরিষ্কার টি-আকৃতির পাথরের স্তম্ভ তৈরি করা হয়েছিল - যেগুলি বিশ্বের প্রাচীনতম মেগালিথসমূহ। প্রায় ২০ টি বৃত্তে লাগানো ২০০ টিরও বেশি স্তম্ভের কথা বর্তমানে জিওফিজিক্যাল সমীক্ষার মাধ্যমে জানা গেছে। প্রতি স্তম্ভের উচ্চতা ছিল প্রায় এবং ওজন প্রায় ১০ টন পর্যন্ত। এগুলি বেডরকে গর্ত করা লাগানো হয়েছিল। দ্বিতীয় পর্যায়ে, প্রাক-মৃৎশিল্প নব্যপ্রস্তরযুগ বি (পিপিএনবি)তে, নির্মিত স্তম্ভগুলি ছোট এবং আয়তক্ষেত্রাকার কক্ষের চুন পালিশ করা মেঝেতে দাঁড় করানো ছিল। স্তম্ভগুলির মসৃণ পৃষ্ঠতলে প্রাণী, বিমূর্ত নিদর্শন এবং কিছু মানব কাঠামো ছিল।
প্রথানুসারে, খ্রিস্টপূর্ব ষষ্ঠ শতাব্দীতে হাখমানেশি সাম্রাজ্যের এর উত্থান না হওয়া পর্যন্ত এশিয়া আফ্রিকাতে প্রাগৈতিহাসিক অবস্থা চলছিল মনে করা হয়, যদিও এই অঞ্চলে প্রায় ২,০০০ বছর আগে লেখার অস্তিত্ব ছিল। সেই ভিত্তিতে অত্যন্ত সমৃদ্ধ এবং দীর্ঘ ঐতিহ্যশালী মেসোপটেমিয়ার শিল্প, পাশাপাশি আসিরিয়ার ভাস্কর্য, হিট্টাইট শিল্প এবং আরও অনেক ঐতিহ্য যেমন লুরিস্তান ব্রোঞ্জ, এইসমস্তই প্রাগৈতিহাসিক শিল্পের আওতায় পড়ে। শাসকের প্রশংসা করে লেখা পাওয়া গেলেও, যেমম অনেক আসিরিয়ান প্রাসাদ রয়েছে, এগুলি সব প্রাগৈতিহাসিক।
প্রস্তর যুগ
নব্য প্রাচীন প্রস্তরযুগের শিল্প মূলত হরিণ শৃঙ্গ এবং প্রাণীদের হাড়ের উপর খোদাই করা হত, এছাড়া উপরে বর্ণিত তথাকথিত ভেনাস মূর্তি এবং গুহা চিত্রগুলিও ছিল। উষ্ণ জলবায়ু থাকা সত্ত্বেও, মধ্য প্রস্তর যুগে নিঃসন্দেহে পূর্ববর্তী সময়ের বস্তুর উচ্চতা থেকে কম উচ্চতা যুক্ত বস্তু তৈরী হত। শিলা শিল্প দেখতে পাওয়া গেছে স্ক্যান্ডিনেভিয়া এবং উত্তর রাশিয়ায়, পূর্ব স্পেনের ভূমধ্যসাগরের আশেপাশের অঞ্চলে। সবচেয়ে প্রাচীন শিলা চিত্র দেখা গেছে উত্তর ইতালির ভালকামোনিকায়, তবে সেগুলি এই অঞ্চলের মধ্যবর্তী নয়।  বহনশীল শিল্পের মধ্যে আছে আজিলিয়ান সংস্কৃতির নুড়ি পাথরে আঁকা, যা ম্যাগডালেনিয়ান শৈলীর পর এসেছে, এবং ডেনমার্কেরটাইব্রাইন্ড ভিগ এর দাঁড়ের মতো উপযোগী জিনিসগুলির উপর নকশা। সার্বিয়ার আয়রন গেটে লেপেনস্কি বিরের মধ্য প্রস্তর যুগের মূর্তিটি খ্রিস্টপূর্ব সপ্তম সহস্রাব্দ সময়ের এবং সেটিতে মানুষ বা মানুষ এবং মাছের মিশ্রণ দেখা যায়। কৃষিজমি না থাকলেও বিভিন্ন স্থানে সাধারণ মৃৎশিল্পের বিকাশ শুরু হয়েছিল।